Budapest Főváros XIV. Kerület Zugló Önkormányzata
Képviselője


Szám: 123-121/2026
Nyilvános ülésen tárgyalandó!


Napirend száma: ………..


A Képviselő-testület 2026. március 5-i rendes ülésére

Tisztelt Képviselő-testület!

Tárgy: Javaslat közösségi kert kialakításával kapcsolatos igényfelmérés elvégzésére

I. Előzmények
Budapest Főváros XIV. Kerület Zugló Önkormányzata Képviselő-testülete a 2025. évben elfogadta a kerület Zöld Infrastruktúra Fejlesztési- és Fenntartási Akciótervét (ZIFFA), mely a közösségi kertek kialakításával kapcsolatban az alábbiakat fogalmazza meg:
„Ideiglenes hasznosítás: Az önkormányzati tulajdonú üres telkeken ideiglenes jelleggel közösségi kertek, pop-up parkok, zsebparkok vagy ideiglenes játszóterek alakíthatók ki. Az ideiglenes hasznosítás előtt célszerű a helyi lakosság körében igényfelmérést végezni és ez alapján kialakítani a funkciót, illetve transzparens kommunikációt folytatni a tervezett időtávról, valamint a hosszabb távú fejlesztési elképzelésekről. Ezek az átmeneti megoldások lehetőséget nyújtanak a közösségi bevonás erősítésére és a terület jövőbeli hasznosításának közös formálására is. Ilyen helyszínek lehetnek például: Thököly út 35-37. (hrsz 32839, 32840), Angol utcában található telkek (28,55,57,59,61; hrsz-ok: 31772, 31773, 31774, 31775, 31797), Egressy út 104 (hrsz 31800)”.
A ZIFFA fent idézett részén túl Budapest Főváros XIV. Kerület Zugló Önkormányzata Képviselő-testülete a 157/2022 (V. 26.) számú önkormányzati határozatában hozzájárult az önkormányzat tulajdonában lévő Angol utca 61. szám (hrsz. 31775) ingatlan hasznosításához az alábbi módon: „zöldfelület, park, játszótér, kerékpáros és gyalogos infrastruktúra megvalósításához és a ZÉSZ legközelebbi módosítása során a telek jelenlegi Kt-Kk (közlekedési terület) övezetből a jövőbeli hasznosításnak szakmailag legmegfelelőbb zöldterület (közpark, közkert) vagy fásított köztér övezetbe való átsorolásához”. 
A Főépítész tájékoztatása szerint „a 31775 helyrajzi számú ingatlanra vonatkozó 157/2022 (V. 26.) önkormányzati határozat végrehajtása tekintetében a közterület és az építési telek telekalakítással történő kialakítása megtörtént. A közterületen zöldfelület, park, játszótér stb. megvalósítása azonban várat magára, tekintettel arra, hogy az adott ingatlanon idegen tulajdonú felépítmények (garázsok) találhatók”. 
A fentiekben ismertetett előzményekből látható, hogy ezen a területen közösségi kertre a korábbiakban volt igény azonban ennek megvalósítása kapcsán nem történt előrelépés a Főépítész által fentebb ismertetett okokból. Ezért javasoljuk megvizsgálni egy igényfelmérés keretében az Angol utca 55-61. szám (hrsz. 31772) alatti ingatlant – amely szintén az önkormányzat tulajdonát képezi – hogy a közösségi kert kialakításának igénye itt fennáll-e. Ez a 2022. óta húzódó projektben eredményezhetne előrelépést.
Az idei évben újra eljutott hozzánk a kérés a lakosság részéről, hogy vizsgáljuk meg, hogy a korábbi határozat és a ZIFFA-ban megfogalmazott célok és metódus mentén megvalósítható-e egy közösségi kert az ingatlanon. Jelen előterjesztés célja, hogy egy teljeskörű és részletes igényfelmérésre kerüljön sor, annak eredményéről a Képviselő-testület tájékoztatást kapjon, majd ennek megfelelően döntést is tudjon hozni.
II. Vélemények
Gazdasági Főosztály véleménye: észrevételt nem tesz.
Főépítészi Iroda véleménye: 
Az Angol utca 55-61. számú, 31772 hrsz-ú építési telek és a (31772) helyrajziszámú közterület az Angol utca 55-59. (31772 hrsz.) és Angol utca 61. (31775 hrsz.) ingatlanokból Budapest Főváros XIV. Kerület Zugló Önkormányzata Képviselő-testületének Zugló építési szabályzatáról szóló 11/2021. (III. 26.) önkormányzati rendeletében (a továbbiakban: ZÉSZ) meghatározott kötelező telekalakítás végrehajtásával, a folyamatot a 155-156/2022(V.26) önkormányzati határozatokkal elősegítve, a jóváhagyott változási vázrajz szerint jött létre. A telekalakítás eredményeként 2023. nyarán alakult ki az Angol utca 55-61. számú 31772 hrsz-ú Ln-2/1 jelű építési övezetben tartozó 4 407,52 m2 területű, és az Angol utcához 3 m széles nyéllel kapcsolódó (31775) hrsz.-ú 1 549,12 m2 területű Kt-Kk jelű közlekedési területek övezetbe tartozó közterület. A 157/2022 (V. 26.) számú önkormányzati határozat az akkori telekadatok szerinti Angol utca 61. (31775 hrsz.) ingatlannak a ZÉSZ által Kt-Kk övezetű részére fogalmazott meg övezet változtatási igényt, amely a telekalakítást követően a (31775) hrsz.-ú 1 549,12 m2 területté vált. Az 157/2022. (V.26.) önkormányzati határozatban a képviselő-testület hozzájárult ahhoz, hogy a jelenleg (31775) helyrajziszámú közterületi ingatlan „jövőbeli hasznosítása során zöldfelület, park, játszótér, kerékpáros és gyalogos infrastruktúra megvalósításához és a ZÉSZ legközelebbi módosítása során a telek jelenlegi Kt-Kk (közlekedési terület) övezetből a jövőbeli hasznosításnak szakmailag legmegfelelőbb zöldterület (közpark, közkert) vagy fásított köztér övezetbe való átsorolásához.”. A döntés övezeti átsorolására vonatkozó részének végrehajtása a jelenleg folyamatban lévő ZÉSZ módosítás keretében fog megtörténni.
A 155-157/2022 (V. 26.) számú önkormányzati határozatok: 
https://www.govcenter.hu/Testuleti/Content/Publikalasreszlet.aspx?hid=116252
https://www.govcenter.hu/Testuleti/Content/Publikalasreszlet.aspx?hid=116253 
https://www.govcenter.hu/Testuleti/Content/Publikalasreszlet.aspx?hid=116254 
A 155-157/2022 (V. 26.) számú önkormányzati határozatok alapját képező 123-341/2022 számú előterjesztés alábbi helyen érhető el a 21. napirend alatt:
https://www.govcenter.hu/Testuleti/Content/Publikalasreszlet.aspx?uid=15326 

ZÉSZ szabályozási terv kivonat:       A (31762/2) hrsz-ú ingatlanokon jelenleg építmények találhatók:

A ZÉSZ szerint az Ln-2/1 építési övezetben az alábbi szabályozási határértékek érvényesek:
[image: cid:image014.png@01DCA5A1.10411290]

Beépítési mód: zártsorú. Az Ln-2/1 építési övezetben megengedett rendeltetések: lakás, kereskedelmi, szolgáltató, vendéglátó, hitéleti, nevelési, oktatási, egészségügyi, szociális, kulturális, közösségi szórakoztató, szállás jellegű, igazgatási, iroda, sport.

A ZÉSZ 45. § (1) bekezdése egyes beépítési paramétereket a tárgyi telek tekintetében az általános előírásoktól eltérően határoz meg:
45. § (1) Az Angol utca 55-59. (31772, 31775 hrsz.), (ma már Angol utca 55-61. sz. 31772 hrsz.) ingatlanokon a telken összesen kialakítható lakásszám – 16. § (4) bekezdés a) pontja szerinti – alapértéke: 20 m2/db, a telek beépítettsége elérheti a 70 %-ot és a terepszint alatti építés mértéke a 95 %-ot.

Az Angol utca 55-61. számú telek területe 4408 m2, így a fenti előírás alapján a telken legfeljebb 220 lakás alakítható ki.

A ZÉSZ 71. § (1) bekezdése szerint a Kt-Kk övezet a kerületi jelentőségű közutak területe. Az övezet a forgalmi szerepet betöltő gyűjtőút és kiszolgáló (lakó) út, annak csomópontja, műtárgya, csapadékvízelvezető rendszere, valamint parkoló, kerékpáros és gyalogos infrastruktúra elem, közmű és hírközlési építmény, továbbá zöldfelületi elem elhelyezésére szolgál.  A fenti előírás alapján a közterületi ingatlanokon a zöldfelület kialakítható lenne (ezt csak az ingatlanokon meglévő építmények akadályozzák).

Az Angol u. 55-61. számú telek beépítéséig lehetőség van a telek átmeneti hasznosítására is. 
Az átmeneti hasznosítással kapcsolatban a ZÉSZ 15. §-a az alábbiakat tartalmazza:
1. A telek átmeneti hasznosítása esetén épület, vagy építmény csak az építési helyen belül és a (2)–(4) bekezdésekben leírt feltételekkel alakítható ki vagy helyezhető el. 
1. A telekre hatályos építési szabályok közül figyelmen kívül hagyható a zártsorú beépítési módra, a szabályozási vonalra, övezethatárra és az építési vonalra vonatkozó előírás. A beépítés mértéke nem érheti el azt a mértéket, amely alapján a telek beépített építési telekké minősíthető lenne. 
1. Az építmény elhelyezése csak ideiglenes jellegű lehet, egy ütemben – az építésre jogosító engedély, vagy tudomásul vétel véglegessé válásától számított – legfeljebb 5 évre engedhető. Az építményt érintő kisajátítás, lejegyzés, beépítési, helyrehozatali, vagy beültetési kötelezettség megállapítása esetén az építményt kártalanítás nélkül el kell bontani. 
1. Elhelyezhető: a vendéglátó, kereskedelmi, szolgáltató rendeltetést tartalmazó építmény; pihenést, testedzést szolgáló, épületnek nem minősülő építmény; ismeretterjesztést szolgáló, épületnek nem minősülő építmény; a terület fenntartásához szükséges építmény; nyilvános illemhely, vagy parkolási építmény. Kialakítható: játszókert, játszótér, sportkert, pihenőkert, díszkert, kutyafuttató, vagy közösségi kert.

Amennyiben az önkormányzat a telek átmeneti hasznosításkén közösségi kert kialakítását mérlegeli, úgy szükséges végiggondolni az Angol utca 53. szám alatti ingatlan, valamint a környező ingatlanok árnyékolási viszonyait a közösségi kert telken belüli területének lehatárolása során.

Budapest Főváros XIV. Kerület Zugló Önkormányzata Képviselő-testületének Zugló városképvédelméről szóló 10/2021. (III.26.) önkormányzati rendelet 14. melléklet 9. pontja értelmében a telek átmeneti hasznosítását megelőzően a Főépítészi Irodánál kezdeményezett kötelező konzultációt kell lefolytatni. 

Főmérnökség véleménye: észrevételt nem tesz.

Társadalomfejlesztési Főosztály véleménye: A Társadalomfejlesztési Főosztály támogatja a közösségi kert kialakításának előkészítését. A Főosztály álláspontja szerint az előterjesztésben érintett területek alkalmasságát első lépésben szakmai és műszaki szempontból szükséges vizsgálni, amely vizsgálat elvégzésére a Főmérnökség Műszaki és Környezetvédelmi Osztálya, valamint a Főépítész Iroda rendelkezik hatáskörrel és szakmai kompetenciával.
A Főépítész Iroda szakvéleménye alapján az Angol utca 55–61. szám alatti ingatlan beépítéséig lehetőség van a telek átmeneti hasznosítására; a helyi építési szabályozás (ZÉSZ) az átmeneti hasznosítás keretében a közösségi kert kialakítását lehetővé teszi. Ezzel összefüggésben indokolt az árnyékolási és környezeti adottságok (különösen az Angol utca 53. szám és a környező ingatlanok viszonyai) figyelembevétele, továbbá a telek átmeneti hasznosítását megelőzően a városképvédelmi rendelet szerinti kötelező konzultáció lefolytatása a Főépítész Irodánál.
A fenti szakmai és műszaki vizsgálatok, valamint a kötelező konzultáció eredményének ismeretében javasolt, hogy a Képviselő-testület egy külön képviselő-testületi határozatban döntsön a közösségi kert céljára kijelölhető, szakmailag jóváhagyott helyszín(ek)ről.
A Képviselő-testület helyszínkijelölő döntését követően a társadalmi egyeztetésre, illetve indokolt esetben közösségi tervezési folyamat lefolytatására a Társadalomfejlesztési Főosztály Közösségi és Részvételi Osztályának előreláthatóan 3 hónap időtartamra van szüksége annak érdekében, hogy a helyszínnel kapcsolatos társadalmi elvárások, érintetti vélemények, használati igények és esetleges konfliktuspontok feltárásra és dokumentálásra kerüljenek.
A társadalmi egyeztetés eredményének figyelembevételével a Képviselő-testület külön döntéssel határozhatja meg az ingatlanra vonatkozó városfejlesztési igényt és az ahhoz kapcsolódó tervezési program tartalmát és keretét.

Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz

III. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű többséget igényel.

Budapest, 2026. február 24.
	
	Bomba Gábor
	önkormányzati képviselő


Előterjesztést készítette:
Bomba Gábor

Melléklet:
1. melléklet: Határozati javaslat
2. melléklet: Budapest Főváros XIV. Kerület Zugló Önkormányzata Képviselő-testülete 157/2022 (V. 26.) számú önkormányzati határozata
3. Változtatási vázrajz (2022)
4. Tulajdoni lapok



1. melléklet 123-121/2026. előterjesztéshez

Határozati javaslat
Budapest Főváros XIV. Kerület Zugló Önkormányzata Képviselő-testülete
…/2026. (III. 5.) önkormányzati határozata
Közösségi kert kialakításával kapcsolatos igényfelmérés elvégzéséről

Budapest Főváros XIV. Kerület Zugló Önkormányzata Képviselő-testülete úgy dönt, hogy
1. Felkéri a Polgármestert, hogy folytasson le lakossági igényfelmérést az Angol utca 55-61. szám (hrsz. 31772) alatti ingatlan környező lakossága körében azzal kapcsolatban, hogy az ingatlanon közösségi kert kialakítására kerüljön sor.
Határidő: 2026. július 31.
Felelős: Rózsa András polgármester (Társadalomfejlesztési Főosztály útján)

2. Felkéri Polgármestert, hogy a lakossági igényfelmérés eredményeit terjessze a Képviselő-testület elé és az alapján tegyen javaslatot a projekt tervezési és kivitelezési munkálataival kapcsolatban úgy, hogy erről a Képviselő-testület dönteni tudjon.
Határidő: Képviselő-testület 2026. szeptemberi rendes ülése
Felelős: Rózsa András polgármester (Társadalomfejlesztési Főosztály útján)
[bookmark: _GoBack]

image2.jpeg




image3.png




image4.png




image5.png




image6.png
Nagyvirosias, jellemzlen zirtsors, keretes beipitésd lakitertilet (La-2/1)

Lakisszim

alaplengedm.
irtee

(wran)

s02s

Kereskedelmi Telek

sontterilet

Kiaakithats md

alaplengedm. legkisebb.

ke
()
20002000

erilete
@)

wo oz

Beépitsi Legaagsobb Zoldflile Szinterler:

beépietség. megeng.
legkisebt
mértike

)

Legnagyobb.
epilemagassig
@

185

Epier
legmagasabb
pontja ZVR b3l




image1.jpeg




